Parallelt med disse initiativer overvåger Kommissionen gennemførelsen af det tredje sundhedsprogram. Der blev iværksat to evalueringsopgaver i 2017: en "Dataindsamlingsundersøgelse", som skal ligge til grund for de sundhedspolitiske valgmuligheder i den flerårige finansielle ramme 2021-2027, og den anden eksterne evaluering af CHAFEA.

Kommissionen og CHAFEA sikrer, at programresultaterne formidles bredt gennem passende kommunikations- og formidlingsaktiviteter. Medlemsstater og tredjelande, der deltager i programmet, tilskyndes også til at deltage i formidlingen af resultaterne af de samfinansierede aktioner og til at søge synergier med andre af EU's finansieringsprogrammer. Dette omfattede tilrettelæggelse af de nationale informationsdage i samarbejde med netværket af nationale kontaktpunkter.

I 2017 offentliggjorde Forvaltningsorganet for Forbrugere, Sundhed, Landbrug og Fødevarer (CHAFEA) anden indkaldelse af forslag til en rammeaftale om partnerskab vedrørende driftstilskud til ikke-statslige organisationer for perioden 2018-2021.

Den første kommunikations- og oplysningskampagne om den nye forordning (EU) 2017/745 om medicinsk udstyr blev iværksat i samarbejde med GD GROW til støtte for sundhedsprogrammets mål 4 (Lette adgangen til bedre og sikrere sundhedsydelser for EU-borgerne).

Under mål 3 (Bidrage til innovative, effektive og bæredygtige sundhedssystemer) blev der iværksat to vigtige fælles aktioner vedrørende e-sundhed og sundhedsinformation, mens et direkte tilskud blev anvendt til at intensivere samarbejdet om lægemidler med Europarådet.

ØFælles aktion til støtte for netværket for e-sundhed (e-sundhed)

Der blev lanceret seks fælles aktioner under det årlige arbejdsprogram for 2017 med en medfinansiering fra EU på i alt 20 229 410,14 EUR:

Det arbejdsdokument fra Kommissionens tjenestegrene, der ledsager denne rapport, indeholder eksempler på vigtige aktioner, der blev samfinansieret via det tredje sundhedsprogram, og for hvilke der forelå endelige resultater i 2017. Det indeholder information om de aktioner, der er blevet gennemført inden for de vigtigste prioriterede temaer, som indgår i flere på hinanden følgende finansieringsafgørelser (fremme af sundhed og forebyggelse af ikkeoverførbare sygdomme, herunder tobak, ernæring og mental sundhed; beskyttelse mod grænseoverskridende sundhedstrusler; patientsikkerhed; medicinsk teknologivurdering; resultater af driftstilskud). Rapporten indeholder også oversigtstabeller over alle samfinansierede aktiviteter og kontrakter.

Denne rapport omhandler gennemførelsen af det årlige arbejdsprogram for 2017 under det tredje sundhedsprogram for 2014-2020, som blev oprettet ved Europa-Parlamentets og Rådets forordning (EU) nr. 282/2014. I overensstemmelse med forordningens artikel 13 skal Kommissionen aflægge rapport til sundhedsprogramudvalget om gennemførelsen af alle aktioner, der finansieres via programmet, og holde Europa-Parlamentet og Rådet underrettet. Denne rapport indeholder detaljerede oplysninger om 2017-budgettet og om, hvordan det blev anvendt.

Formålet med den fælles aktion om vaccination, der koordineres af INSERM (Frankrig) og har deltagelse af 23 lande (heriblandt 20 EU-medlemsstater), er at udvikle konkrete redskaber til at styrke de nationale svar på udfordringer i tilknytning til vaccination i Europa for dermed at forbedre folkesundheden.

Til trods for disse gode resultater står flere EU-lande og nabolande i øjeblikket over for et hidtil uset udbrud af sygdomme, der kan forebygges ved vaccination, på grund af lave vaccinationsdækningsrater. Ulige adgang til vacciner og offentlighedens dalende tillid til sikkerheden ved vaccination giver anledning til bekymring og er en stor udfordring for de offentlige sundhedsmyndigheder.

Det årlige arbejdsprogram for 2017 vedrørte generelt de fire specifikke mål for sundhedsprogrammet. Medtagelsen af seks fælles aktioner, der mobiliserer bidrag på over 20 mio. EUR, støtter medlemsstaternes og andre landes kompetente myndigheders vilje til at deltage i programmet og samarbejde på centrale politikområder.

·Gennemførelse af de foranstaltninger, der giver den bedste mulighed for at håndtere uligheder på sundhedsområdet i de enkelte deltagerlande

Virkningerne af uligheder på sundhedsområdet i og mellem de europæiske lande er bredt anerkendt, og nedbringelse af ulighederne på sundhedsområdet er en tværgående prioritet på EU's og mange andre landes dagsorden. Til trods for det voksende kendskab til og bekymring over virkningerne af uligheder på sundhedsområdet er der stor forskel på de politiske reaktioner i Europa.

I forbindelse med den fælles aktion om lighed på sundhedsområdet i Europa (JAHEE) samarbejder 25 EU-medlemsstater om at forbedre de europæiske borgeres sundhed og velfærd og om at opnå større lighed i sundhedsresultaterne på tværs af alle samfundsgrupper.

·Udvikling af et koncept og en prototype til en ramme for prioritering af F&U i vacciner

·Udvikling af et koncept og en prototype til et datawarehouse med henblik på deling af data/oplysninger om udbud af og efterspørgsel efter vacciner mellem de berørte aktører på EU-plan

I forbindelse med programmet 2018-2020 vil der blive arbejdet på at udvikle sådanne referencestandarder. Der er behov for sådanne standarder, fordi beholdningen af tidligere udarbejdede standarder er udtømt, eller fordi der er blevet udarbejdet nye/reviderede monografier i den Europæiske Farmakopé, som kræver sådanne standarder.

·Det biologiske standardiseringsprogram ved at stille nye metoder til kvalitetskontrol af biologiske produkter og de referencestandarder, der er nødvendige for at kunne gennemføre metoderne til kvalitetskontrol i den Europæiske Farmakopé, til rådighed.

·Sikre, at der anvendes harmoniserede kvalitetsstandarder og referencematerialer for biologiske produkter i tråd med EU's indsats for dyrebeskyttelse

Med direktiv 2001/83/EF om humanmedicinske lægemidler og direktiv 2001/82/EF om veterinærlægemidler tillægges Den Europæiske Farmakopé en central rolle i sikring af kvaliteten af lægemidler i Det Europæiske Økonomiske Samarbejdsområde (EØS). Den Europæiske Union er part i Europarådets "konvention om udarbejdelse af en europæisk farmakopé" i tråd med Rådets afgørelse 94/358/EF. Europarådet/Det Europæiske Direktorat for Lægemiddelkvalitet varetager sekretariatsfunktionen for Den Europæiske Farmakopé.

Under sundhedsprogrammets mål 3 (Bidrage til innovative, effektive og bæredygtige sundhedssystemer) blev samarbejdet med Europarådet om lægemidler støttet via underskrivelsen af en treårig aftale om direkte tilskud med et EU-bidrag på 3 300 000 EUR.

·Fastlæggelse af nationale strategier, politikker og modeller for god praksis for sunde boligmiljøer, herunder vejledning af beslutningstagere og interessenter

·Gennemførelse af kvalitetsstyringssystemet i alle officielle lægemiddelkontrollaboratorier, fremme af udvekslingen af arbejde, erfaringer, udstyr og udgifter til lægemiddelovervågning.

·De officielle lægemiddelkontrollaboratoriers rolle i påvisningen af forfalskede lægemidler som krævet i EU-lovgivningen (direktiv 2001/83/EF og 2001/82/EF).

·"Terminologiprojektet", der understøtter identifikation af lægemidler på en harmoniseret måde i hele verden, primært med henblik på lægemiddelovervågning. Ved at vedligeholde Standard Terms databasen over harmoniserede termer og definitioner (lægemiddelform, administrationsveje og -metoder, emballage og præsentationsenheder) styrker aktionen sikkerhedsforanstaltningerne efter markedsføring og den globale overvågning af formodede utilsigtede hændelser forårsaget af lægemidler.

Under sundhedsprogrammets mål 4 (Lette adgangen til bedre og sikrere sundhedsydelser for EU-borgerne) blev kommunikationskampagnen om den nye forordning om medicinsk udstyr (EU) 2017/745 iværksat i samarbejde med GD GROW. Kampagnen, der strækker sig over tre år, omfatter tilpasningsfasen til håndhævelsen af forordningen om medicinsk udstyr, og der investeres omkring 1 600 000 EUR i perioden 2017-2019.

Baggrund

Denne kampagne var resultatet af vedtagelsen i april 2017 af de to nye forordninger om medicinsk udstyr - forordning (EU) 2017/745 - og om medicinsk udstyr til in vitro-diagnostik - forordning (EU) 2017/746. Formålet med kampagnen er at sikre, at alle aktører og først og fremmest alle producenter er bekendt med de ændringer, nye krav og tidsfrister, der er forbundet med de nye forordninger. Anvendelsesdatoen er maj 2020 for medicinsk udstyr og maj 2022 for medicinsk udstyr til in vitro-diagnostik, men der findes adskillige overgangsbestemmelser vedrørende en tidligere gennemførelse, som alle de berørte parter skal forstå fuldt ud.

Vedtagelsen af disse forordninger viser, at EU træffer foranstaltninger til at sikre, at medicinsk udstyr på markedet vil være sikrere for patienter og sundhedspersonale. Informations- og kommunikationskampagnen var i overensstemmelse med kommissionsformand Jean-Claude Junckers prioriteringer for "job, vækst og investeringer" og "det indre marked".

Mål

Formålet med kommunikationsinitiativet er at undgå forstyrrelser på markedet for medicinsk udstyr efter de seneste lovgivningsmæssige ændringer. Der er behov for at formidle information til alle de aktører, der berøres af de ændringer, som de nye forordninger medfører. Dette er relevant for producenter på EU-plan og på globalt plan, men også for importører, distributører, autoriserede repræsentanter, bemyndigede organer, virksomheder, der genforarbejder engangsudstyr, sundhedsinstitutioner, sundhedspersonale og kompetente myndigheder.

Midler

Med henblik på at nå målene omfatter kampagnen bl.a.:

·Udformning af en kommunikationsstrategi for kampagnen

·Oprettelse af en database over aktører, der kan deltage i kampagnen, herunder kompetente myndigheder, faglige organisationer og handelsorganisationer samt patientorganisationer

·Bistand til udvalgte centrale interessenter til forberedelse af konferencer om de nye forordninger om medicinsk udstyr (forordning (EU) 2017/745 og forordning (EU) 2017/746)

·Udarbejdelse af skræddersyet informationsmateriale til hver enkelt type aktør

·Udarbejdelse af et halvårligt nyhedsbrev om informationskampagnen

·Udarbejdelse af en mediepakke suppleret med mediekortlægningspakker og skræddersyede mediepakker

·Tilrettelæggelse af webinarer og/eller onlinekurser.



BUDGETGENNEMFØRELSE